
П Р Е С  -  С Ъ О Б Щ Е Н И Е


На 18.06.2015 г. бе подписан договор за субсидия № P1-02-29-184 «Подобряване качеството на живот за жителите на Киркларели и Минерални бани (EUQuality)», финансиран със средства от Европейския съюз по Програмата за трансгранично сътрудничество между България и Турция 2007-2013
Организация Изпълнител: 
Съюз за предоставяне на услуги по селата Киркларели /гр. Киркларели, Турция/

Организация Партньор: 

Общинска администрация Минерални бани /с. Минерални бани, България/
Продължителност на проекта:     16 месеца
Стойност на проекта:                     370 730, 25 евро
Програмата за трансгранично сътрудничество между България и Турция по Инструмента за предприсъединителна помощ (ИПП) се финансира от Европейския съюз чрез фонда на ИПП и съ-финансиране от България и Турция чрез държавния бюджет. Програмата е продължение в развитието на трансграничните инициативи на ЕС, отразени  в инициативата „Външни граници” и Програма ФАР – Трансгранично сътрудничество между България и Турция.

Общата стратегическа цел на Програмата е да се постигане балансирано устойчиво развитие, изградено на основата на главните силни страни на българо-турската зона на трансгранично  сътрудничество в принос към по-силно европейско сътрудничество и единство. Стратегическата цел ще бъде постигната чрез следните три специфични цели:
· Подпомагане на устойчивото икономическо развитие в зоната на трансгранично сътрудничество на основата на сравнителните преимущества.

· Подобряване на общото социално развитие и насърчаване на социалното сближаване между хората и общностите.

· Подобряване качеството на живота чрез ефективното използване на общите природни ресурси успоредно с опазване на ценностите на природното, културното и историческо наследство.

За да се постигнат целите, заложени в програмния документ, основните направления, върху които са съсредоточени интервенциите по тази програма са следните:

· Приоритетна ос 1: Устойчиво социално и икономическо развитие;

· Приоритетна ос 2: Повишаване на качеството на живота;

· Приоритетна ос 3: Техническа помощ.

Проектът  „Подобряване качеството на живот за жителите на Киркларели и Минерални бани (EUQuality)”  е по приоритетна ос 1: Устойчиво социално и икономическо развитие; Област на интервенция 1.3: Подпомагане в сферата на инфраструктурата целящо подобряване на икономическия потенциал на региона. Главната цел на приоритетната ос е да се повиши общата конкурентоспособност на трансграничната икономика и да подобри социалното развитие и сближаване на граничния регион.  
Проектът „EUQuality” има много силен социален ефект, като общите цели се основават на социално и икономическо въздействие:

- Насърчаване на икономическото развитие чрез засилена обмяна на хора и туристи в трансграничния регион, 

- разработване на механизми за трансгранична институционална подкрепа и споделяне на добри практики.

Конкретната цел на проекта е създаване на благоприятни условия за жителите и гостите на сътрудничещите си региони чрез реконструкция на селски паркове и зелени площи, както и популяризиране на културните и природни  предимства на региона.

За да се гарантира постигането на конкретните цели, ще бъдат изпълнени следните седем дейности: 
· Дейност 1.Управление и координация на проекта. Тази дейност е по- скоро организационна и има за цел да гарантира плавното изпълнение на проектните дейности и постигане на поставените цели.

· Дейност 2: Встъпително събитие и инфо- дни.  Тази дейност включва провеждането на публични събития, имащи за цел да се привлечат вниманието на общността и заинтересованите страни. 

· Дейност 3: Организиране на партньорски срещи. Настоящата дейност обхваща провеждането на партньорски срещи, които ще дадат възможност за добра координация при изпълнение на проектните дейности.

· Дейност 4:  Провеждане на тръжни процедури съгласно Практическо ръководство за външни действия на ЕС. 

· Дейност 5: Обновяване и строителни работи в област Киркларели. В рамките на проектната дейност се предвижда обновяване на детски площадки и обществени паркове  в села от област Киркларели- Ериклер, Долхан, Дегирменчик, Дерекой, Югонтас, Кайали и Юндолан. 

· Дейност 6:  Обновяване и строителни работи в село Минерални бани. В рамките на проектната дейност се предвижда обновяване на обществен парк в село Минерални бани.  

· Дейност 7:  "Деца без граници". В спокойна среда децата ще бъдат мотивирани да обменят идеи за развитието на селата и насърчаване на трансграничното сътрудничество. „Pen- pal” комуникация между децата от област Киркларело и Минерални бани ще бъде създадена в уеб-базирана социална мрежа, като по този начин се създадат трайни контакти между българските  и турски младежи.  

Изпълнението на проектните дейности ще има пряко въздействие и върху следното:

· Справянето с обезлюдяването в региона чрез развитие и ефективно използване на социалната инфраструктура в Къркларели и Минерални бани;

· Подпомагане на политиката за развитие на туристическия сектор като ефективен инструмент за социално и икономическо развитие, поради неговата обвързаност с останалите сектори на икономиката, което му позволява развитието на възможности за заетост, доходи, местно икономическо развитие и социално сближаване;

· И накрая, зелените площи и животинските обитатели са добър показател за цялостното екологично здраве на екосистемата. Това е важна мярка в гарантиране на екологична устойчивост в общините. 
За повече информация: Нуртин Сабри – Технически асистент, телефон: (03722) 20-20, e-mail: min_bani@abv.bg
_______________________________       

Настоящата публикация е създадена в рамките на проект «Подобряване качеството на живот за жителите на Киркларели и Минерални бани (EUQuality)», който се осъществява с финансовата подкрепа на Европейския съюз по Програмата за трансгранично сътрудничество между България и Турция 2007-2013. Отговорността за съдържанието на публикацията се носи от Общинска администрация Минерални бани, област Хасково и при никакви обстоятелства не може да се счита, че този документ отразява официалното становище на Европейския съюз и Управляващия орган.

